DELTA พุ่งต่อ 10% นิวไฮรอบ 2 ปี เก็งฯงบไตรมาส 2 ดีเกินคาด-เทคนิคหนุน
DELTA พุ่งต่อ 10% นิวไฮรอบ 2 ปี เก็งฯงบไตรมาส 2 ดีเกินคาด-เทคนิคหนุน ล่าสุด อยู่ที่ 87.75 บาท บวก 8% มูลค่าซื้อขาย 341.19 ล้านบาท
DELTA พุ่งต่อ 10% นิวไฮรอบ 2 ปี เก็งฯงบไตรมาส 2 ดีเกินคาด-เทคนิคหนุน ล่าสุดอยู่ที่ 87.75 บาท บวก 8 บาท หรือ 10.03% มูลค่าซื้อขาย 341.19 ล้านบาท
21 ก.ค. 2563

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 10.40 น. อยู่ที่ 87.75 บาท บวก 8 บาท หรือ 10.03% สูงสุดที่ 89.50 บาท ต่ำสุดที่ 80.75 บาท ด้วยมูลค่าซื้อขาย 341.19 ล้านบาท โดยราคาหุ้น DELTA ปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ระดับ 87.75 บาท เมื่อวันที่ 10 ต.ค.2560

ทั้งนี้ บล.กรุงศรี ระบุในบทวิเคราะห์ว่า DELTA กราฟเป็นแนวโน้มขาขึ้นและราคายกตัวปิดเหนือเส้น EMA 10 วันต่อเนื่อง พร้อมทั้งเครื่องมือ MACD + RSI ชี้ขึ้นสนับสนุนทิศทางเชิงบวก ประเมินแนวรับ 79 บาท แนวต้าน 82 – 82.75 บาท Cut loss ที่ 78 บาท
ด้าน บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” DELTA ราคาเป้าหมาย 85 บาท/หุ้น คาดว่า DELTA จะประกาศผลการดำเนินงานงวดไตรมาส 2/63 และงวดปี 2563 แข็งแกร่งกว่าคาด จากความต้องการพิเศษสำหรับผลิตภัณฑ์ที่เกี่ยวข้องกับศูนย์ข้อมูล อีกทั้งเห็นถึงแนวโน้มการเติบโตที่แข็งแกร่งในผลิตภัณฑ์แหล่งสะสมพลังงานของ EV ท่ามกลางแนวโน้มการเพิ่มขึ้นของการผลิตกระแสไฟฟ้าของยานพาหนะ